**ҚАЗАҚСТАН РЕСПУБЛИКАСЫНЫҢ ҰЛТТЫҚ ҒЫЛЫМ АКАДЕМИЯСЫНЫҢ АКАДЕМИГІ Ә.Ә. ӘШІМОВТІҢ ӨМІРІ МЕН ҚЫЗМЕТІНІҢ НЕГІЗГІ КЕЗЕҢДЕРІ**

Әбдіқаппар Әшімұлы Әшімов 1937 жылы 1 қаңтарда Жамбыл облысы Көктерек ауданының Бірлік ауылында дүниеге келген.

**Білімі, ғылыми дәрежелері мен атақтары**

**1945-1954.** Қазақ темір жолының Шу станциясының № 62 орта мектебінде оқыды.

**1954-1960.** Қазақ политехникалық институты металлургия факультетінің «Металлургия процестерін автоматтандыру» мамандығының студенті.

**1960-1963.** Мәскеудегі болат және қорытпалар институтының аспиранты.

**1964.** Мәскеудің болат және қорытпалар институтында 05.254 – Қара және түсті металдарды өндіру саласында автоматты басқару және реттеу мамандығынан «Тотықталған никель рудаларын шахталық қорытуды математикалық модельдердің көмегімен зерттеу» тақырыбы бойынша техника ғылымдарының кандидаты дәрежесін алу үшін диссертация қорғады.

**1972.** Мәскеудің болат және қорытпалар институтында 05.254 – Қара және түсті металдарды өндіру саласындаавтоматты басқару және реттеу мамандығынан «Шахталық пештерде түсті металдардың концентраттары мен рудаларды қорытуды оптималды басқару» тақырыбы бойынша техника ғылымдарының докторы ғылыми дәрежесін алу үшін диссертация қорғады.

**1973.** Техникалық кибернетика кафедрасының профессоры деген ғылыми атағы бекітілді.

**1989.** Қазақ ССР Ғылым академиясының корреспондент мүшелігіне сайланды.

**2003.** Қазақстан Республикасының Ұлттық ғылым академиясының толық мүшесі болып сайланды.

**Еңбек жолы**

**1963-1964.** В.И. Ленин атындағы Қазақ политехникалық институтының проблемалық лабораториясының аға-инженері.

**1964-1965.** В.И. Ленин атындағы Қазақ политехникалық институтының доцент міндетін атқарушы, кафедра меңгерушісінің міндетін атқарушы.

**1965-1989.** Оның ұйымдастыруымен сәйкесінше 1965 және 1971 ж. В.И. Ленин атындағы Қазақ политехникалық институтының Металлургиялық процестерді автоматтандыру, Техникалық кибернетика кафедрасының меңгерушісі. Автоматты басқару теориясы, Жүйелерді модельдеу, Операцияларды зерттеу пәндерінен дәріс берді.

**1966-1989.** В.И. Ленин атындағы Қазақ политехникалық институтының Автоматтандырылған басқару жүйесінің проблемалық лабораториясының ғылыми жетекшісі.

**1976-1985.** В.И. Ленин атындағы Қазақ политехникалық институтының ректоры.

**1989-1991.** Қазақстан Республикасының Ұлттық ғылым академиясының Математика және механика институтының директорының орынбасары.

**1991-1994.** Оның бастамасымен ұйымдастырылған Қазақстан Республикасының Ұлттық ғылым академиясының Информатика және басқару проблемалары институтының директоры.

**1994** бастап Қазақстан Республикасының Ұлттық ғылым академиясының Информатика және басқару проблемалары институтының ғылыми жетекшісі.

**1994-1995.** Қазақстан Республикасының Министрлер Кабинетінің жанындағы Жоғарғы аттестациялық комиссиясының төрағасы.

**1995-1997.** Қазақстан Республикасының Мемлекеттік аттестациялық комитетінің төрағасы.

**1997** **бастап.** ҚР БҒМ Информатика және басқару проблемалары институтының Жүйелік талдау және басқару лабораториясының меңгерушісі, Қ.И. Сәтбаев атындағы Қазақ ұлттық техникалық университетінің Ақпараттық технологиялар кафедрасының профессоры.

**Қоғамдық және қоғамдық-саяси қызметтері**

**1969-1991.** КСРО ҒА төралқасыжанындағы Кибернетика комплексті проблемасы бойынша ғылыми кеңестің басқару жүйелерін жобалауды автоматизациялау мен адаптивті жүйелерді басқару жөніндегі комиссияның мүшесі.

**1970-1989.** Информатика, басқару және техникалық кибернетика саласындағыжоғарғы оқу орындар аралық ғылыми еңбектер жинағының редакторы.

**1970-1991.** Қазақстан территориялық тобы бюросының төрағасы және автоматты басқару жөніндегі КСРО Ұлттық комитетінің мүшесі.

**1971-1990.** Есептеу техникасы және автоматпен басқару жүйелері жөніндегі Ведомствоаралық кеңестің мүшесі.

**1975-1985.** КСРО Жоғарғы оқу орындары Министрлігінің ғылыми-техникалық кеңесінің техникалық кибернетика секциясының мүшесі.

**1975-1989.** Жаратылыстану және қоғамдық ғылымдар саласындағы ғылыми зерттеулерді координациялау жөніндегі республикалық ведомствоаралық кеңестің мүшесі.

**1978-1985.** Қазақ ССР Жоғарғы оқу орындары Министрлігі жанындағы студенттердің ғылыми-зерттеу жұмыстары жөніндегі республикалық кеңестің мүшесі.

**1979-1985.** Алма-Аты қалалық Халық депутаттар кеңесінің 2 шақырылуының депутаты.

**1980-1985.** Қазақстан компартиясының Калинин аудандық комитетінің бюро мүшесі.

**1980-1994.** Ғылым және техника саласы бойынша мемлекеттік сыйлықтары жөніндегі комитетінің мүшесі.

**1993 ж.** **бастап.** Халықаралық ақпараттандыру академиясының президенті.

**2014** **қазіргі уақытқа дейін.** Advances in Systems Science and Application (АҚШ) журналының редакция алқасының мүшесі.

**2015** **қазіргі уақытқа дейін.** ҚР Білім және ғылым министрлігі Ұлттық ғылыми кеңесінің мүшесі.

**2015 қазіргі уақытқа дейін.** «Санкт-Петербургтің Ресей ғылым академиясы жанындағы Информатика және автоматтандыру институтының еңбектері» журналының («Труды СПИИРАН») редакция алқасының мүшесі. Санкт-Петербург қаласындағы Ресей ғылым академиясы жанындағы Информатика және автоматтандыру институтының құрылтайшысы (Санкт-Петербург қаласы).

**Халықаралық ғылыми ұйымдардағы мүшелігі**

**1993.** Халықаралық ақпараттандыру академиясының академигі болып сайланды.

**–** Халықаралық ақпараттандыру академиясының Қазақстандық бөлімінің президенті.

**1996.** Халықаралық жоғары мектеп академиясының толық мүшелігіне сайланды.

**–** Халықаралық бейсызық ғылымдарының академиясының толық мүшелігіне сайланды.

**Марапаттары**

**1970.** «Қажырлы еңбегі үшін» медалімен марапатталған.

**1980.** «Қазақ ССР ғылымының еңбек сіңірген ғылым қайраткері» атағы берілген.

**1981.** «Халықтар достығы» орденімен марапатталған.

**1984.** Қазақ ССР Жоғарғы Кеңесі Президиумының Құрметті грамотасымен марапатталған.

**1989.** Ғылым және техника саласында Қазақ ССР Министрлер Кеңесі сыйлығының лауреаты атағы берілген.

**2006.** «Парасат» орденімен марапатталған.

**2012.**II дәрежелі «Барыс» орденімен марапатталған.

**2012.** Қазақстан Республикасы Президентінің АЛҒЫСЫ.

**2017.** «Қазақстан Республикасындағы ғылымды дамытуға сіңірген еңбегі үшін» төс белгі.

**2018.** «Ғасыр ғұламасы, академик Н.Ә. Назарбаев - ҚР ҰҒА алтын медалі».

**2022.** «Қазақстан Республикасынын енбек сiнiрген кызметкерi». Казахстан Республикасы «Бiлiм – оркенiетi» улттык инновациялык гылыми – зерттеу орталыгы. Нұр-Сұлтан, Куалык № 01-015.